

**Euroopa puuhooldustöötaja sertifitseerimine**

**Eksami reeglid ja eeskirjad**

(11. versioon)

1/25



# Sisukord

1. [**SISSEJUHATUS 3**](#_heading=h.gjdgxs)
2. [**KORRALDUS 4**](#_heading=h.30j0zll)
3. [**EKSAMIKOMISJON 6**](#_heading=h.1fob9te)
4. [**SISENEMISTINGIMUSED 7**](#_heading=h.3znysh7)
5. [**ÜLDISED EKSAMI REEGLID 8**](#_heading=h.2et92p0)
6. [**EKSAMI FORMAAT 10**](#_heading=h.tyjcwt)
   1. [***KIRJALIK TEOORIAEKSAM*** 11](#_heading=h.3dy6vkm)
   2. [***SUULINE EKSAM*** 12](#_heading=h.1t3h5sf)
   3. [***PUUDE TUNDMISE EKSAM*** 13](#_heading=h.4d34og8)
   4. [***PRAKTILINE EKSAM – ÜLDINE*** 14](#_heading=h.2s8eyo1)
   5. [***PRAKTILINE EKSAM – RONIMINE*** 16](#_heading=h.17dp8vu)
   6. [***PRAKTILINE EKSAM – PLATVORM / MOBIILNE KÕRGTÖÖPLATVORM*** 17](#_heading=h.3rdcrjn)
   7. [***PRAKTILINE EKSAM – MAAPEALNE TÖÖTAJA*** 18](#_heading=h.26in1rg)
7. [**SIMULATSIOONID 19**](#_heading=h.lnxbz9)
   1. [***SIMULATSIOON 1 JA 2*** 19](#_heading=h.35nkun2)
   2. [***SIMULATSIOON 3 (LISA)*** 20](#_heading=h.1ksv4uv)
8. [**SERTIFITSEERIMINE 21**](#_heading=h.44sinio)
9. [**ÜMBERSERTIFITSEERIMINE 22**](#_heading=h.2jxsxqh)

**10. KAEBUSED JA JUHTUMID ……………………………………………...24**

2/25



# Euroopa puuhooldustöötaja sertifitseerimise reeglid

*Euroopa puuhooldustöötaja* ***õppekava ja eksami reeglid*** *on välja töötanud ja neid haldab Euroopa Puuhoolduse Nõukogu (EAC). Neid uuendatakse ja täiendatakse regulaarselt.*

# SISSEJUHATUS

Euroopa Puuhoolduse Nõukogu (EAC), mida esindavad selle nõukogu moodustavad riiklikud ühendused, annab „Euroopa puuhooldustöötaja“ kvalifikatsiooni. Eksami eesmärk on kontrollida teadmisi ja oskusi, mida kandidaadid peavad vastavalt Euroopa puuhooldustöötaja õppekavale omandama.

### Edukalt sertifitseeritud kandidaadid võivad kasutada „Euroopa puuhooldustöötaja“ tiitlit.

3/25



# KORRALDUS

* 1. Sertifitseerimiskeskus peab teavitama EAC bürood soovitatud ajal

**vähemalt kaks kuud** enne sertifitseerimise kuupäeva.

* 1. Kandidaadi kandideerimisavalduse vormil peab olema ära märgitud kokkulepe, et kandidaadi nime ja e-posti aadressi võib **EAC veebisaidil** avaldada.
  2. Sertifitseerimiskeskus peab kavandatavaks sertifitseerimiseks korraldama veebipõhise registreerimise koos kõigi nõutavate andmete ja teabega.
  3. Teavet **teatamise hilinemise** ja **tühistamise kulude** kohta lugege hetkel

kehtivast tasude tabelist, mille leiate EAC kodulehelt.

* 1. **Eksamitasu** tuleb tasuda ettemaksuna ja seda ei tagastata, kui kandidaat eksamit ei soorita.
  2. Kui kandidaadi puudumine eksamilt ei ole vabandatav, peab ta eksamitasu siiski maksma.
  3. Eksamipäevade muutmine on ettenähtud aja piires lubatud. Vastutav sertifitseerimiskeskus peab tasuma **kulud**, mis EAC büroole ja juhendajatele sellest tekivad (täpsemat teavet kulude jaotuse kohta lugege EAC salasõnaga kaitstud kodulehelt punktist „Juhendaja roll ja vastutusala“).
  4. Kirjaliku osa (6.1) **avatud küsimused peab** sertifitseerimiskeskus valitud juhendajale ja EAC büroole **ära saatma** hiljemalt **kümme kalendripäeva ette**.
  5. Kirjaliku osa (6.1) valikvastustega küsimused peab EAC büroo valitud juhendajale ja sertifitseerimiskeskusele **ära saatma** hiljemalt **kümme kalendripäeva ette**.

4/25



* 1. Kirjaliku osa (6.1) **küsimused peavad olema** igal eksamipäeval **erinevad**. Viimase eksami küsimused tuleb saata EAC büroole koos juhendaja aruandega.
  2. **Kõik** kirjalikud ja suulised **küsimused** peavad juhendajale vajaduse korral olema **inglise keeles** kättesaadavad.

5/25



# EKSAMIKOMISJON

Eksamikomisjon peab koosnema **järgmiste rühmade esindajatest:**

* + 1. tunnustatud ja vastutav **koolituskeskus / sertifitseerimiskeskus,**
    2. lepinguline puuhooldusega tegelev **eraettevõte,**
    3. puuhooldusteenuseid pakkuv avalik ettevõte.

**Kohal peab viibima** ka eksamikomisjonist sõltumatu **EAC inspektor.**

Kõik EAC eksamil osalevad eksamineerijad **peavad olema tehniliselt pädevad.**

6/25



# SISENEMISTINGIMUSED

Avatud juurdepääsu eksamile pakutakse kõigile neile, kellel on vajalikud tehnilised oskused allpool nimetatud toimingute tegemiseks. Eksamikomisjon on siiski ainus sisenemise üle otsustaja ja absoluutset nõuet osalemiseks ei ole.

Kandidaadid **peavad** esitama:

* 1. kandidaat peab eksami ajal olema vähemalt **18-aastane**;
  2. tõendi sertifitseerimistasu **maksmise** kohta;
  3. tõendi selle kohta, et suudab puuhooldustöid **füüsiliselt ja vaimselt** ohutult teha, ning **arstitõendi** ja **enda koostatud avalduse**;
  4. tõendi kehtiva **esmaabikoolituse** läbimise kohta vastavalt siseriiklikele eeskirjadele;
  5. tõendi **mootorsae** **kasutamise** (maapinnal või puu otsas) koolituse läbimise kohta ja kui see on vastavas riigis nõutav, siis tõendi kvalifikatsiooni kohta või loa mootorsae kasutamiseks puude hooldamisel. Aktsepteeritakse ka kutsealaste tunnustatud organisatsioonide poolt väljastatud sertifikaate mootorsae kasutamise kohta kõrgtöödel;
  6. ronija ja mobiilsete kõrgtööplatvormide operaatorid: esitada tuleb tõend vähemalt **üheaastase praktilise kogemuse** kohta puuhooldustööde tegemisel;
  7. **ronija**: esitada tuleb tõend **õhupääste** oskuste kohta. Kui õhupääste väljaõppe tõend puudub, peab kandidaat eksami osana läbima simulatsiooni 3 (õhupääste);
  8. **mobiilse kõrgtööplatvormi operaator**: esitada tuleb tõend mobiilse **kõrgtööplatvormi kasutamise ja hädaolukorras tegutsemise** oskuste kohta.

7/25



# ÜLDISED EKSAMI REEGLID

* 1. Igal sertifitseerimisel peab vajaduse korral olemas olema **tõlk**, kes aitab

juhendajat küsimustega jne.

* 1. Kandidaadid ja eksamineerijad **ei tohi** üheski eksami osas **kasutada mobiiltelefone**, välja arvatud hädaolukorras.
  2. Kandidaadid ja eksamineerijad **ei tohi** eksami ajal **anda intervjuusid** ega möödakäijatega rääkida.
  3. Kandidaadid tuleb **jagada** **rühmadesse**, et nad ei saaks üksteist enne ja pärast eksami iga osa mõjutada.
  4. Eksamikomisjonil on **õigus** kandidaadi eksam igal ajal **katkestada**, kui kandidaat on toime pannud ohtliku teo või seadnud ohtu enda ja/või teiste elu. Sellisel juhul on kandidaat eksami selles osas läbi kukkunud.
  5. Eksami kui terviku võib katkestada ka **halb ilm või** muud ettenägematud asjaolud.
  6. Iga osa sertifitseerimisaruande peavad allkirjastama **mõlemad eksamineerijad**.
  7. Kandidaadid, kes soovivad sooritada **eksami mõlemad praktilised osad** (6.5

Ronimine / 6.6 Platvormi operaator), peavad igale osale kulutama **60 minutit**.

* 1. Eksami ajal soovitatakse kandidaatidel ja eksamineerijatel äratundmise hõlbustamiseks kanda eelistatavalt erinevat värvi **helkurveste**.
  2. **Kandidaat ja eksamineerijad peavad** eksami toimumiskohas **valdama vabalt kõne- ja kirjakeelt**. See on tavaliselt riigikeel. Teise võimalusena võib kasutada mõnda muud keelt, näit. inglise keelt, kui nii eksamineerijad kui ka kandidaadid seda keelt vabalt valdavad. Eksamineerijate ja kandidaatide vahel ei ole **tõlkimine** lubatud.

8/25



* 1. Kui valitud juhendaja tuvastab, et sertifitseerimiskeskus ei täida mõnda käesolevates reeglites ja eeskirjades sätestatud osa, võib ta kogu sertifitseerimise viivitamata lõpetada või selle edasi lükata.
  2. Kui puude või erivajadusega kandidaat on eksamile lubatud, võib

sertifitseerimiskeskus teha talle mööndusi.

9/25



# EKSAMI FORMAAT

***Eksam koosneb järgmistest osadest:***

### kirjalik teooriaeksam;

### suuline eksam;

* 1. **puude tundmise eksam;**

### praktiline eksam – üldine;

### praktiline eksam – ronimine

**ja/või**

### praktiline eksam – platvorm / mobiilne kõrgtööplatvorm;

* 1. **praktiline eksam – maapealne töötaja (ronimine ja platvorm).**

10/25



***6.1. Kirjalik teooriaeksam***

* + 1. 30 valikvastustega küsimust 8 avatud küsimust
    2. Kirjaliku eksami esimene osa sisaldab **30 valikvastustega küsimust** nelja võimaliku vastusega, millest ainult **üks** on õige. Need saadab EAC küsimustepanga süsteem.
    3. **Kaheksa lahtist/pikka küsimust**, mis puudutavad antud **riigi siseriiklikke direktiive, õiguslikke nõudeid ja/või erisuuniseid**, peab esitama sertifitseerimiskeskus ja neile peab kandidaat vastama oma sõnadega.
    4. Kirjalik eksam peab sisaldama ühte avatud küsimust Euroopa / riiklike

**looduskaitsealaste** seaduste / eeskirjade / määruste kohta.

* + 1. Kirjaliku eksami **sooritamiseks** kulub **60** **minutit**.
    2. Kirjaliku eksami **jälgimiseks** on vaja ainult **ühte eksamineerijat**.
    3. Kirjalikku osa võib kontrollida / hinnata ja allkirjastada **üks eksamineerija**. Kui tulemus on **piiripealne**, peavad seda kontrollima ja allkirjastama kaks eksamineerijat.

Läbimismäär: **50% saadaolevatest punktidest igas osas**

Valikvastustega või avatud küsimuste puhul 50%-ni mittejõudmine tähendaks

kogu kirjaliku eksami uuesti sooritamist.

11/25



## 6.2. Suuline eksam

* + 1. Suuline eksam kestab **15–20 minutit** ja selle viivad läbi **kaks eksamineerijat**, kasutades vajaduse korral näidiseid ja visuaalseid abivahendeid.
    2. Eksamiprotokoll peab olema **koostatud kirjalikult** ja eksamineerijad peavad **selle allkirjastama**.

Läbimismäär: kokku **50%**

12/25



## 6.3. Puude tundmise eksam

* + 1. Puude tundmise eksam kestab kõige rohkem **15 minutit.** See hõlmab **15 liigi** näidiseid, mille hulka kuuluvad nii leht- kui okaspuud (ja vajaduse korral ka palmid piirkondlikust esindatusest).
    2. Vastatakse **kirjalikult.**
    3. Eksamil tuleb kasutada päris **ja värskeid** näidiseid, talvekuudel võib lisaks kasutada ka **digitaalseid ja värvilisi fotosid**. Näidiste **pikkus** peaks olema vähemalt 35 – 40 cm**.**
    4. Botaaniline nimetus: **perekond** (1 punkt) ja **liigid** (1 punkt) ning **üldnimetus**

(1 punkt) = **3 punkti** iga näidise puhul.

Näide**: *Acer* (1 punkt) *Campestre* (1 punkt) Põldvaher (1 punkt)**

* + 1. Puude tundmise eksamil on vaja ainult **ühte eksamineerijat.**

Läbimismäär: **67% (30 punkti 45-st)**

13/25



## 6.4. Praktiline eksam – üldine

* + 1. Sertifitseerimiskeskus peab eksamikoha nõuetekohaselt turvama.

**Töökohta** peavad turvama **kandidaat / maapealne töötaja**. See on eksami osa.

* + 1. Kohaldatakse kehtivaid ELi IKV (isikukaitsevahendite) määrusi ja EAC ohutusjuhendit. Mõnel juhul on eksamikomisjonil õigus kehtestada rangemaid ohutusnõudeid.
    2. Kandidaat peab tagama kogu vajaliku turvavarustuse ja -riietuse, mis peab vastama vähemalt eksami toimumise riigis kehtivatele siseriiklikele eeskirjadele.
    3. Eksamil kasutatavad puud peavad olema vähemalt **15 meetrit kõrged**.

**Töökõrgus** peab olema **vähemalt 10 meetrit**.

* + 1. Praktiline eksam algab **varustuse kontrolli** ja **riskihindamisega** ning lõpeb siis, kui ronimisvarustus on puult eemaldatud või kui platvorm (mobiilne kõrgtööplatvorm) on langetatud asendis ja valmis transportimiseks.
    2. **Suhtlus** (käemärgid või suuline) ronija / platvormi ja maapealse töötaja

vahel peab olema eksami osa.

* + 1. **Eksamineerijad ei tohi praktilisel eksamil** osaleda, näit. maapealse töötaja rolli **täites**. Oluline on, et **kogu aeg** oleks kohal **kaks eksamineerijat**. Mõlemad eksamineerijad peavad kandidaate jälgima, kui nad on puu otsas ja maas, töötades **meeskonnana**.
    2. Vähemalt üks eksamineerija peab olema võimeline **päästma** vajaduse korral kandidaati puul ronimisel ja platvormil (mobiilsel kõrgtööplatvormil) töötamisel.

14/25



* + 1. **Mootorsae puu otsas** kasutamise oskuse eksamipeavad läbima **kõik kandidaadid. Mootorsae** **ohutut kasutamist** selles eksamiosas tuleb tõendada **vähemalt viie erineva lõikega**. Lisaks tuleks kogu praktilise eksami jooksul tõendada ka käsisae kasutamise oskust väiksemate lõigetega.
    2. Näidata tuleb nii **elus-** kui **ka surnud puu pügamisoskust**.

15/25



## 6.5. Praktiline eksam – ronimine

* + 1. Praktiline eksam (ronimine) seisneb võra pügamises, mida tehakse **sobivate ronimistehnikate** abil. Praktiline eksam kestab **60 minutit**.
    2. Kandidaat peab puu pügamiseks ettenähtud 60 minuti jooksul suutma ronida puu kõikidesse osadesse. Võrani pääsemiseks ei tohi kuluda üle 30 minuti (esimesse tööpositsiooni jõudmine) ja tegelikuks pügamiseks kulutatakse 30 minutit.
    3. Enne seda, kui puud eksamiks kasutatakse, peab **eksamikomisjon** paika panema päästesüsteemi (näit. eelnevalt paigaldatud päästeliini, puu kõrval kasutamisvalmis mobiilne kõrgtööplatvorm, täiendav ronija eksamiks kasutataval puul jne).
    4. Ronimiseksami kandidaadid peavad oma **ligipääsuliini** ise puule paigaldama.

### Kandidaadid ei tohi ligipääsuks kasutada päästeliini.

* + 1. Oksad, mida **jäsemetega ronimiseks** ( oksalkõndi mõeldakse siin) kasutatakse, peavad võimaldama ronijal tüvest vähemalt nelja meetri ja/või pikimast harust kahe kolmandiku kaugusele ronida.

Läbimismäär: **kokku** **50%**

16/25



## 6.6. Praktiline eksam – platvorm / mobiilne kõrgtööplatvorm

* + 1. Praktiline eksam (mobiilne kõrgtööplatvorm / platvorm) koosneb võrade lõikamisest **mobiilse kõrgtööplatvormi / platvormi abil**. Meeskond koosneb ühest kandidaadist / operaatorist ja ühest maapealsest töötajast.
    2. Praktiline eksam kestab **60 minutit**.
    3. Kandidaat peab suutma pääseda juurde **puu kõikidele osadele**, võimaluse korral puud kahjustamata, et teha võralõikus 60 minuti jooksul, millest mobiilse kõrgtööplatvormi / platvormi püstitamisele ja võrasse pääsemiseks esimese tööasendisse jõudmiseks võib kulutada kuni 30 minutit ning **tegelikuks pügamiseks 30 minutit**.

Läbimismäär: **kokku 50%**

17/25



## 6.7. Praktiline eksam – maapealne töötaja (ronimine / platvorm)

* + 1. Lisaks praktilisele eksamile peab kandidaat kulutama **60 minutit maapealse töötajana**.
    2. Selle eksami juurde kuulub maapealse töötaja **suuline eksam** ja see kestab **täiendavad 15 minutit**. Suulise osa võib sooritada praktilisest osast **eraldi**. See tähendab, et teda saab eraldi kontrollida.
    3. Maapealset töötajat tuleb **eksamineerida** ronija / platvormi operaatori **meeskonna osana** (kestus 60 minutit).
    4. **Maapealse töötaja osa** (suulise või praktilise) eksami mittesooritamine tähendab praktilisest eksamist läbikukkumist.
    5. **Maapealset töötajat ei saa testida,** kui ronija tema ronimisköie paigaldab, välja arvatud juhul, kui selle suulise eksami jaoks on olemas kaks täiendavat eksamineerijat.
    6. Eraldi maapealse töötaja eksami viivad läbi **kaks eksamineerijat.**

Läbimismäär: **kokku 50%**

18/25



# SIMULATSIOONID

## 7.1. Simulatsioon 1 ja 2

* + 1. Simulatsioon 1 ja 2 koosnevad puuhooldust puudutavate toimingute **selgitamisest ja praktilisest demonstreerimisest** **võimalikult** realistlikus olukorras. Kumbki simulatsioon kestab **20 kuni 30 minutit** ja need viivad läbi kaks eksamineerijat.
    2. Mõlema simulatsiooni teemad valitakse järgmiste hulgast:

### noorte puude pügamine;

* + - 1. **istutamine / ümberistutamine;**
      2. **puu üldine kontroll;**
      3. **võra stabiliseerimine (puu sidumine);**
      4. **raie ja langetamine;**
      5. **puude kaitse ehitusplatsidel.**
    1. Simulatsiooni **teemasid tuleb roteerida** nii, et iga teemat kasutatakse vähemalt üks kord viie eksami käigus.

Läbimismäär: **kokku** **50% simulatsiooni kohta**

19/25



## 7.2. Simulatsioon 3 (täiendav) Õhupääste eksam

* + 1. Simulatsioon 3 on **vabatahtlik** ja seda kasutatakse ainult siis, kui kandidaadi riigis ei ole ametlikku **õhupääste sertifitseerimist**, ning selle peaksid läbi viima **kaks eksamineerijat**.
    2. Inimese päästmisvõtteid puult tuleb **selgitada ja praktiliselt demonstreerida**.
    3. Eksamineerija **ei tohi** mängida vigastatud **ronijat** / olla **mannekeen**.

Läbimismäär: **kokku 50%**

20/25



# SERTIFITSEERIMINE

* 1. Eksami **kõik osad** tuleb läbida **50% läbimismääraga**;
  2. välja arvatud **puude tundmise** eksam, kus **läbimismäär on** **67%**.
  3. Kandidaadid on kogu eksami **edukalt** **sooritanud** (sealhulgas vajaduse korral simulatsiooni 3) alles siis, kui on saavutatud eespool nimetatud tulemused.
  4. Kui kandidaadid sooritavad **kombineeritud eksami (platvorm ja ronimine)** ja näiteks ronimisosa ei läbita, kuid platvormi osa on läbitud, tuleb see eraldiseisev praktiline osa uuesti sooritada.
  5. I ja II simulatsiooni uuesti sooritavatelt kandidaatidelt **ei pruugita küsida samu teemasid, milles nad läbi kukkusid**.
  6. Kandidaadid võivad eksami üksikuid osi, milles nad läbimismäära ei saavutanud, **ümber teha** **kaks korda**. Seda ei saa teha **varem kui üks kuu ja mitte hiljem kui kaks aastat** pärast esmast eksamit.

21/25



# ÜMBERSERTIFITSEERIMINE

* 1. Euroopa puuhooldustöötaja sertifikaat **kehtib kolm aastat** alates väljaandmise kuupäevast, kuid EAC **saab** seda veel kolmeks aastaks **pikendada**, kui sertifitseeritud Euroopa puuhooldustöötaja suudab esitada:
     + tõendi praktilise puuhooldustöö kohta viimase 36 kuu jooksul;
     + tõendi kehtiva esmaabikoolituse läbimise kohta;
     + tõendi selle kohta, et suudab puuhooldustöid **füüsiliselt ja vaimselt** ohutult teha, ning **arstitõendi** ja **enda koostatud avalduse;**
     + tõendi **seminaridel / töötubades / kursustel** (puuhooldust puudutavad ja/või tehnilised koolitused) **osalemise kohta** viimase 36 kuu jooksul,kokku **30 tundi**.
  2. **Taotlused** tuleb esitada kirjalikult riiklikule koordinatsioonibüroole ning need peavad sisaldama nõutavaid tõendusdokumente ja tõendit vastava makse sooritamise kohta.
  3. **Ümbersertifitseerimise** saab kinnitada ainult 31. detsembrini, üks aasta pärast sertifikaadi kehtivusaja lõppu.
  4. **Pärast kehtivusaja lõppu** tehakse kandidaadi nimele EAC registris märge „**kuulub uuendamisele“.**

22/25



* 1. Kui sertifikaati ei ole selleks kuupäevaks uuendatud, tuleb Euroopa puuhooldustöötaja eksam **uuesti sooritada**.
  2. Riiklik komisjon võib teha erandi, **kui ümbersertifitseerimine ei ole olnud võimalik** sellistel põhjustel nagu sõjaväeteenistuses viibimine, rasedus- ja sünnituspuhkus jne.
  3. Riiklik komisjon võib oma äranägemisel keelduda **uuesti sertifitseerimisest** või võtta sertifitseerimisstaatuse ära järgmistel põhjustel:
* ohtlik töö;
* ebaprofessionaalne töö;
* ebaprofessionaalne käitumine.

23/25



# KAEBUSED JA JUHTUMID

* 1. **Riiklik(ud**) **EAC liikmesorganisatsioon**(id) vastutab / vastutavad kõikide Euroopa puuhooldustöötaja sertifitseerimisega seotud kaebuste ja juhtumite eest. 2016. aastal toimunud EAC korralisel üldkoosolekul lepiti kokku järgmises korras.
     1. Tuvastatakse kaebus või juhtum ning sellest teatatakse riiklikule sertifitseerimiskomisjonile, seda tuleb teha kirjalikult, kirjeldades kaebuse vormi, esitada foto- või muud tõendid ning sõltumatu tunnistaja seletus juhtumi / puul tehtava töö kohta.
     2. Riiklik sertifitseerimiskomisjon peab võtma ühendust asjaomase isiku või ettevõttega, et kuulata ära nende selgitused. Siin on neil võimalus avaldada oma arvamust ja versioon asjaoludest ning paljastada täiendavaid kirjalikke ja fototõendeid.
     3. Riiklik sertifitseerimiskomisjon võib kaebuste menetlemisel juhinduda järgmisest mallist:
        + komisjon hindab mõlema poole esitatud kaebust ja tõendeid ning

teeb otsuse;

* + - * esmakordse kinnitatud kaebuse või pisirikkumise korral tehakse suuline hoiatus, milles selgitatakse, et järgmise ohtliku või ebaprofessionaalse töö või käiutmise registreerimisel võidakse ümbersertifitseerimisest keelduda või Euroopa puuhooldustöötaja sertifikaat ära võtta;
      * teistkordse kinnitatud kaebuse või suurema rikkumise korral on soovitatav meede riikliku sertifitseerimiskomisjoni kirjalik hoiatus, milles selgitatakse kinnitatud kaebust ja teatatakse, et järgmise kinnitatud kaebuse korral keeldutakse ümbersertifitseerimisest või võetakse sertifikaat ära, nagu eeskirjades lubatud;

24/25



* + - * kui ohtlik või ebaprofessionaalne töö või käitumine jätkub, on soovitatav meede sertifikaadi ära võtmine asjaomaselt isikult. See hõlmab tema nime eemaldamist EAC kodulehel, kus ta on registreeritud Euroopa puuhooldustöötajana.
  1. Riikliku sertifitseerimiskomisjoni kiri tuleb saata EAC büroole, milles teavitatakse EAC-d kaebusest ja sertifikaadi ära võtmisest. Seejärel teavitab EAC sertifitseerimise ja kvaliteedijuhtimise töörühma ning täitevkomitee kaudu kõiki sertifitseerimiskeskusi kõikides liikmesriikides, et takistada asjaomasel isikul uuesti sertifitseerimist teises riigis või sertifitseerimiskeskuses. See tähendaks tegelikult asjaomase isiku kandmist musta nimekirja.

Sertifitseerimise ja kvaliteedijuhtimise

Euroopa Puuhoolduse Nõukogu

November 2020

25/25